สรุป สตาบัคส์ขาดทุน หมื่นล้าน ในไตรมาสล่าสุด
เมื่อไม่กี่ชั่วโมงที่ผ่านมา สตาบัคส์ เชนร้านกาแฟใหญ่สุดในโลกเพิ่งประกาศ ผลประกอบไตรมาสที่ 3 ของบริษัท (เดือนเมษายน ถึงเดือนมิถุนายน) ช่วงเวลาดังกล่าวถือเป็นช่วงที่ทางบริษัท ได้รับผลกระทบจากวิกฤติโรคระบาดโควิด-19 แบบเต็มไตรมาส  แล้วสตาบัคส์ได้รับผลกระทบมากขนาดไหน?
29 ก.ค. 2563

สรุป สตาร์บัคส์ขาดทุน หมื่นล้าน ในไตรมาสล่าสุด /โดย ลงทุนแมน
เมื่อไม่กี่ชั่วโมงที่ผ่านมา สตาร์บัคส์ เชนร้านกาแฟใหญ่สุดในโลกเพิ่งประกาศ
ผลประกอบการไตรมาสที่ 3 ของบริษัท (เดือนเมษายน ถึงเดือนมิถุนายน)
ช่วงเวลาดังกล่าวถือเป็นช่วงที่ทางบริษัท
ได้รับผลกระทบจากวิกฤติโรคระบาดโควิด-19 แบบเต็มไตรมาส 
แล้วสตาร์บัคส์ได้รับผลกระทบมากขนาดไหน?
╔═══════════╗
อัปเดตสถานการณ์และภาวะเศรษฐกิจกับ Blockdit มีพอดแคสต์ให้ฟังระหว่างเดินทางด้วย
╚═══════════╝
ผลประกอบการของสตาร์บัคส์ ในไตรมาส 3/2020
รายได้ 133,123 ล้านบาท -38%
ขาดทุน 21,390 ล้านบาท -149%
หากเรามาดูผลกระทบตามโครงสร้างรายได้ของบริษัท
รายได้จากร้านกาแฟที่บริษัทบริหารเอง -38%
รายได้จากการให้สิทธิ์บริหาร -59%
ในขณะที่ต้นทุน และค่าใช้จ่ายไม่ได้ลดลงเท่ารายได้ที่หายไป ทำให้ท้ายที่สุดสตาร์บัคส์รายงานผลประกอบการเป็นขาดทุนนั่นเอง
แล้วถ้าเรามาดูผลกระทบตามแต่ละภูมิภาคที่บริษัทเข้าไปลงทุน เป็นอย่างไรบ้าง?
สตาร์บัคส์ในสหรัฐอเมริกายอดขายต่อสาขาเดิมลดลง 41% 
รวมถึงจำนวนรายการที่สั่งซื้อ ก็ลดลงไปอีก 53%
แต่ที่น่าสนใจคือ ปริมาณการซื้อต่อใบเสร็จกลับเพิ่มขึ้น 27%
ในขณะเดียวกัน สตาร์บัคส์ในต่างประเทศ ยอดขายต่อสาขาเดิมลดลง 37% 
จำนวนรายการที่สั่งซื้อ ลดลง 44% 
แต่ปริมาณการซื้อต่อใบเสร็จก็เพิ่มขึ้น 13% เช่นเดียวกัน
แม้ว่าจะมีสาขาที่ปิดไปบ้างในช่วงที่โควิด-19 ระบาด 
แต่โดยรวมแล้ว ใน 1 ปีที่ผ่านมา จำนวนสาขาของสตาร์บัคส์ทั่วโลกเพิ่มขึ้น 5% 
เป็น 32,180 สาขา ในสิ้นเดือนมิถุนายน
สำหรับภาพรวมระยะสั้น สตาร์บัคส์ก็ยังคงมองว่ายอดขายต่อสาขาจะลดลง 12% เมื่อเทียบกับปีก่อน ส่วนรายได้จะลดลง 10% ถึง 15% ในไตรมาสที่ 4 ของรอบบัญชีปีนี้ (กรกฎาคม ถึงกันยายน)
อย่างไรก็ตาม ผลประกอบการข้างต้นดีกว่าที่นักวิเคราะห์คาดการณ์ไว้ทั้งรายได้ และผลขาดทุนที่คาดว่าจะเกิดขึ้น
นอกจากนี้ ทางบริษัทก็ได้คาดการณ์ว่าธุรกิจทั้งในประเทศจีน และสหรัฐอเมริกาจะฟื้นตัวอย่างมีนัยสำคัญภายในไตรมาสที่ 1 และ 2 ของปีหน้า
ทั้งหมดนี้ ส่งผลให้นักลงทุนมองข้ามผลการขาดทุนในไตรมาสนี้ และมองไปยังภาพรวมธุรกิจในอนาคต
ทำให้มูลค่าบริษัทหลังประกาศผลประกอบการขาดทุนพุ่งขึ้นทันทีถึง 6%
คิดเป็นมูลค่าราว 1.6 แสนล้านบาท..
----------------------
อัปเดตสถานการณ์และภาวะเศรษฐกิจกับ Blockdit มีพอดแคสต์ให้ฟังระหว่างเดินทางด้วย
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube -